EkBass/fiwiki-20250220-pages-articles huggingface dataset:
Tampereen lääkäripäivät

Tampereen lääkäripäiviä on järjestetty Tampereella Tampere-talossa vuosittain vuodesta 1980 lähtien. Lääkäriosallistujia on ollut n. 3000.Tampereen Lääkäriseura 100-vuotias, Duodecim Tampereen lääkäripäivät on lääkäreille suunnattu jatko- ja täydennyskoulutuspahtuma, jonka järjestäjinä ovat Tampereen Lääkäriseura ja Suomalainen Lääkäriseura Duodecim. Tampereen lääkäripäivillä järjestetään myös laaja lääkealan näyttely. == Lähteet == Luokka:Tampereen tapahtumat
Morfaani

Morfaani voi tarkoittaa eri huumeiden ja lääkkeiden kemikaalejen rakenteita ja esiasteita, joita ovat: * Rasemorfaani (dekstrorfaanin ja levorfanolin raseeminen seos) * Bentsomorfaanien perusta (alempi kuva)
Rasemorfaani

Rasemorfaani on dekstrorfaanin ja levorfanolin raseeminen seos. * Dekstrorfaania (DXO) syntyy dekstrometorfaani (DXM) hajotessa. * Levorfanoli on morfiinia voimakkaampi opioidi. ==Lähteet== Luokka:Opioidit Luokka:Nikotiiniantagonistit Luokka:NMDA-reseptorin antagonistit
Levorfanoli

Levorfanoli ((-)-3-hydroksimorfinaani) on vahva synteettinen opioidi, jota käytetään kroonisen neuropaattisen kivun lievitykseen. Kemiallisesti levorfanoli kuuluu morfinaaneihin ja se on rasemorfaanin "vasenkätinen" (levorotatorinen) stereoisomeeri. Rasemorfaanin "oikeakätinen" (dekstrorotatorinen) enantiomeeri on dekstrorfaani. Levorfanoli tuli markkinoille ensi kerran Saksassa 1948DE Patent 1014545 suun kautta nautittavana morfiininkaltaisena kipulääkkeenä. Ihmisen opioidireseptorit löydettiin vuonna 1971 tritiumilla leimatun levorfanolin avulla. Levorfanolia myydään kauppanimellä Levo-Dromoran. == Vaikutus == Levorfanoli vaikuttaa samalla tavalla kuin morfiini ja on sitä 4–8 kertaa voimakkaampaa ja sillä on myös pitempi puoliintumisaika. Suun kautta nautittuna 4 mg levorfanolia vastaa 30 mg morfiinia.www.globalrph.com/narcoticonv.htm Taulukko 1#Lääkkeiden ekvianalgeettinen teho Pdf ==Lähteet== == Aiheesta muualla == *PubChem: Levorphanol *Kyoto Encyclopedia of Genes and Genomes (KEGG): Levorphanol Luokka:Opioidit Luokka:NMDA-reseptorin antagonistit
Levometorfaani

Levometorfaani (3-metoksi-17-metyylimorfinaani) on metorfaanin L-stereoisomeeri ja yleisen yskänlääkemolekyylin dekstrometorfaani peilikuvaisomeeri. Raseemisena seoksena ne muodostavat metorfaanin. Näiden kahden stereoisomeerin vaikutukset ovat hyvin erilaiset, dekstrometorfaani on alhaisilla pitoisuuksilla yskänlääke ja korkeilla pitoisuuksilla dissosiatiivinen, kun taas levometorfaani on opioidikipulääke. Levometorfaanilla on samankaltaisia vaikutuksia kuin levorfanolilla, mutta sen täytyy ensin demetyloitua maksassa tullakseen aktiiviseksi. YK on luokitellut levometorfaanin huumausaineeksi huumausaineyleissopimuksessa. Teholtaan se on noin viisi kertaa morfiinia vahvempaa.Handbook of Analytical Therapeutic Drug Monitoring and Toxicology Google books esikatselu ==Lähteet== == Aiheesta muualla == *ChemNet: 125-70-2 levomethorphan Luokka:Morfinaanit Luokka:NMDA- reseptorin antagonistit
Metorfaani

Metorfaani tai rasemetorfaani on raseeminen seos kahdesta metorfaanin muodosta, dekstrometorfaanista (DXM) ja levometorfaanista, jotka ovat toistensa enantiomeereja. Dekstrometorfaania käytetään yleensä yskänlääkkeenä, ja se on Suomessa käsikauppalääke, mutta sitä voidaan myös käyttää dissosiatiivisena päihteenä. Suurilla eli yli 1 500 mg päihtymiseen tarkoitetuilla annoksilla dekstrometrofaani voi olla hengenvaarallinen. Levometorfaani on puolestaan voimakas opioidi ja analgeetti. Sitä ei markkinoida lääkekäyttöön. Luokka:Morfinaanit
Levo

Levo voi tarkoittaa: * Kiraalisuus (lat. Levo), kemiallinen käsite === Sukunimenä === * Harri Levo (s. 1990), pikaluistelija, MM-mitalisti * Mikke Levo (s. 1995), jääkiekkopuolustaja * Pentti Levo (1942–2002), kirjansitoja ja ammattiyhdistysjohtaja * Tapio Levo (s. 1955), jääkiekkopuolustaja * Timo Levo (s. 1956), pankinjohtaja, kauppaneuvos * Tuula Levo (s. 1944), kirjailija * Urpo Levo (1921–1998), kenraaliluutnantti ja Kekkosen adjutantti === Paikannimenä === * Levon hautausmaa, hautausmaa Lahdessa * Levo-oja, Pudasjärven kylä * Levo-Patamo, metsäjärvi Somerolla
Sweet Lorraine (vuoden 1928 kappale)

”Sweet Lorraine” on Cliff Burwellin säveltämä ja Mitchell Parishin sanoittama yhdysvaltalainen musiikkikappale vuodelta 1928. Burwell soitti pianoa muun muassa Rudy Valléen yhtyeessä ja ”Sweet Lorraine” oli hänen ainoa hittisävellyksensä. Vallée nauhoitti kappaleen Heigh-Ho Yale Collegians -yhtyeensä kanssa vuonna 1928. Myös Jimmie Noone (1928), Isham Jones (1932), Joe Venuti (1933) ja Teddy Wilson (1935) nauhoittivat omat versionsa kappaleesta. Kappale on erittäin suosittu jazzmusiikissa ja siitä on tullut yksi tyylilajin standardeista. Pianisti Nat King Cole tutustui Jimmie Noonen versioon kappaleesta nuorukaisena Chicagossa. Tarinan mukaan Colen ura laulajana alkoi vuonna 1938, kun juopunut asiakas vaati losangeleslaisessa yökerhossa pidetyssä konsertissa häntä laulamaan jotakin. Cole kieltäytyi, mutta yökerhon omistaja Bob Lewis komensi hänet laulamaan. Colen laulettua ”Sweet Lorrainen” Lewisin sanotaan asettaneen kruunun hänen päähänsä ja antaneensa hänelle lisänimen ”King” (”kuningas”). Kappaleen rakenne on AABA. Sävellyksen A-osa on F-duurissa ja B-osa B-duurissa. Kvinttiympyrän mukaiset sointuvaihdokset ovat tärkeässä osassa kappaleen harmoniassa. == Lähteet == Luokka:Vuoden 1928 kappaleet Luokka:Mitchell Parishin sanoittamat kappaleet Luokka:Jazzstandardit
Emraan Hashmi

Emraan Anwar Hashmi (s. 24. maaliskuuta 1979 Bombay, Maharashtra, Intia) on intialainen näyttelijä, joka työskentelee hindinkielisissä elokuvissa. Hashmi teki näyttelijändebyyttinsä vuonna 2003 elokuvassa Footpath, joka ei menestynyt. Seuraavana vuonna hän näytteli Mallika Sherawatin kanssa trillerissä Murder, josta tuli suuri menestys Intiassa. == Yksityiselämä == Emraan Hashmi syntyi nykyisessä Mumbaissa muslimi-isälle ja katolilaiselle äidille. Hän valmistui Sydenham Collegesta. Hashmi meni naimisiin Parveen Shahanin kanssa vuonna 2006. Heidän poikansa syntyi vuonna 2010. == Filmografia == Vuosi Elokuva Rooli Muuta 2003 Footpath Raghu 2004 Murder Sunny Tumsa Nahin Dekha Daksh Mital 2005 Zeher Siddharth Mehra Aashiq Banaya Aapne Vikram Mathur Chocolate: Deep Dark Secrets Deva Kalyug Ali Bhai 2006 Jawani Diwani – A Youthful Joyride Mann Kapoor Aksar Ricky Sharma Gangster Akash Parhaan negatiivisen roolin Filmfare Awards -ehdokkuus The Killer Nikhil Joshi Dil Diya Hai Sahil Khanna 2007 Good Boy, Bad Boy Raju The Train: Some Lines Should Never Be Crossed Vishal Dixit Awarapan Shivam 2008 Jannat Arjun Dixit 2009 Raaz – The Mystery Continues Prithvi Singh Tum Mile Akshay 2010 Once Upon a Time in Mumbaai Shoaib Khan Parhaan miessivuosan Filmfare Awards -ehdokkuus Crook Jai Dixit/Suraj Bhardwaj 2011 Dil Toh Bachcha Hai Ji Abhay Suri Murder 2 Arjun Bhagawat The Dirty Picture Abraham 2012 Jannat 2 Sonu Dilli Shanghai Jogi Parmar Parhaan miessivuosan Filmfare Awards -ehdokkuus Raaz 3 Aditya Rush Sam Grover 2013 Ek Thi Daayan Bejoy Charan Mathur Ghanchakkar Sanjay Atre 2014 Raja Natwarlal Raja Ungli Nikhil Abhyankar 2015 Mr. X Raghuram Rathod/Mr. X Hamari Adhuri Kahani Aarav Ruparel 2016 Azhar Mohammad Azharuddin Raaz: Reboot Aditya Shrivastav 2017 Baadshaho Dalia 2018 Tigers Ayan Welcome to New York Itsenään Cameoesiintyminen 2019 Why Cheat India Rakesh Kumar Singh The Body Ajay Puri 2020 Harami Sagar Bhai 2021 Mumbai Saga Vijay Savarkar Chehre Sameer Mehra Dybbuk Samuel Isaac 2023 Selfiee Om Prakash Aggarwal Tiger 3 Aatish Rehman == Lähteet == == Aiheesta muualla == * * Luokka:Intialaiset näyttelijät Luokka:Vuonna 1979 syntyneet Luokka:Elävät henkilöt
Kirkkaampi kesäpäivä

Kirkkaampi kesäpäivä on taiwanilainen, lähes neljä tuntia pitkä elokuva vuodelta 1991. Sitä dominoivat suru, toivottomuus ja kuolema. Elokuvaa pitää elossa sen nimessä annettu lupaus: ehkä joskus tulee kirkkaampi päivä.A Brighter Summer Day Senses of Cinema. Se kertoo taiwanilaisista nuorista 1960-luvulla, jolloin vanhempien Manner-Kiinassa ansaitsema arvostus on rapistumassa ja nuorisokulttuuri kehittyy historiattomassa tilassa. Elokuva perustuu tositapahtumiin ohjaajan nuoruusajoilta, jolloin maassa uutisoitiin jenginuorten välisestä tappoon johtaneesta mustasukkaisuusdraamasta.A Brighter Summer Day Strictly Film School Vuonna 2018 BBC:n kansainvälinen asiantuntijaraati äänesti sen kaikkien aikojen 50 parhaan ei-englanninkielisen elokuvan joukkoon. Helsingin Sanomien Mikael Fränti kirjoitti elokuvan tv- esityksen alla 1996, ettei elokuvan pitkä kesto tunnu hetkeäkään ylivoimaiselta: ”Yangin elokuva vetää hypnoottisesti. 14-vuotiaiden rakkaustarina, jengisodan kuohut ja yölliset purkaukset, tanssisalin syke ja vanhempien hillitty tuska ilmentävät jotakin ainutlaatuista ajankohdan taiwanilaisesta tajunnasta”. == Lähteet == Luokka:Vuoden 1991 elokuvat Luokka:Taiwanilaiset elokuvat
Gösta Berlingin taru (elokuva)

Gösta Berlingin taru (Gösta Berlings saga) on Mauritz Stillerin ohjaama kaksiosainen ruotsalainen mykkäelokuva vuodelta 1924. Se kertoo alkoholisoituneesta papista (Lars Hanson), joka menettää työnsä ja tutustuu yläluokkaisiin naisiin, kuten kreivitär Dohnaan (Greta Garbo).Gösta Berlings saga Garbo forever Elokuvasta tuli tuolloin 19-vuotiaan Garbon läpimurto.Gösta Berlingin taru Mykkäelokuvat.com Elokuva perustuu kirjailija Selma Lagerlöfin esikoisromaaniin Gösta Berlingin taru vuodelta 1891. == Lähteet == Luokka:Vuoden 1924 ruotsalaiset elokuvat Luokka:Ruotsalaiset draamaelokuvat Luokka:Ruotsalaiset mykkäelokuvat Luokka:Ruotsalaiset romaaneihin perustuvat elokuvat
Gösta Berlingin taru

Gösta Berlingin taru on Selma Lagerlöfin esikoisromaani vuodelta 1891. Sen tapahtumat sijoittuvat 1820-luvun Ruotsiin. Teos on ilmestynyt suomeksi Joel Lehtosen käännöksenä kahdessa osassa 1913 ja 1914Joel Lehtonen suomentajana, Savonlinna.fi. Mauritz Stiller on ohjannut vuonna 1924 kirjan pohjalta elokuvan Gösta Berlingin taru. ==Lähteet== ==Aiheesta muualla== * Gösta Berlings saga Runeberg.orgissa Luokka:Selma Lagerlöfin teokset Luokka:Vuoden 1891 kirjat
The Great Mogul

The Great Mogul (suom. Suurmoguli) on yksi suurimmista tunnetuista timanteista. Sen paino oli 800 karaattia. Timantti löydettiin Intiassa Golcondan alueen kaivoksesta noin 1650. Länsimaissa sen kuvasi ensimmäisenä kauppamatkustaja Jean-Baptiste Tavernier vuonna 1665. Se kuului tällöin Delhin suurmogulille. Tavernierin mukaan timantti oli muodoltaan ja kooltaan puolikkaan kananmunan kaltainen.Anderson-Black Hän oli myös viimeinen, joka teki siitä luotettavan kuvauksen piirroksineen. Timantti lähetettiin 1600-luvun lopulla Venetsiaan hiottavaksi Ortensio Borgis -nimiselle sepälle. Timantti pieneni 280 karaatin painoiseksi ja hionta ilmeisesti epäonnistui. Borgisin omaisuus takavarikoitiin. Timantti katosi tämän jälkeen joko Persian hyökkäyksessä Intiaan tai kivi jaettiin pienemmiksi timanteiksi. On aikoinaan pidetty mahdollisena, että joko Orlov- tai Koh-i-Noor-timantti olisi hiottu Suurmogulista.Verne Koh-i-Noor-timantin historia on kuitenkin tunnettu. == Lähteet == * J. Anderson Black – A History Of Jewels Orbis publishing ISBN 0-85613-389-2 1981 * Jules Verne – Afrikan tähti Aakkosellinen hakemisto selityksineen ISBN 951-0-07789-5 WSOY 1976 === Viitteet === == Aiheesta muualla == Luokka:Timantit
11714 Mikebrown

11714 Mikebrown on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi Lowell Observatory Near-Earth Object Search vuonna 1998. Pikkuplaneetta sai nimensä tähtitieteilijä Michael E. Brownin mukaan, joka tunnetaan työstään kuiperin vyöhykkeen parissa. Brownin ryhmä löysi esim. Quaoarin ja kääpiöplaneetta Eriksen. Ennen nimeämistään asteroidi Mikebrown tunnettiin tunnuksella 1998 HQ51. Koska Mikebrownin absoluuttinen magnitudi (H) 13,9; sen läpimitta on todennäköisesti neljän ja yhdeksän kilometrin välillä. ==Katso myös== *1000 Piazzia *1604 Tombaugh ==Lähteet== *JPL Small-Body Database Browser: 11714 Mikebrown (1998 HQ51) *JPL Small-Body Database Browser: 136199 Eris (2003 UB313) *JPL Small-Body Database Browser: 50000 Quaoar (2002 LM60) *ABSOLUTE MAGNITUDE (H) *Lowell Observatory Near-Earth-Object Search *Numbered minor planets Luokka:Päävyöhykkeen asteroidit
Ingman Group

Ingman Group Oy Ab on suomalainen sijoitusyhtiö. Ingman myi Ingman Foodsin Arla Foodsille vuonna 2008. Ingman myi Ingman Ice Creamin Unileverille vuonna 2011. Yhtiön osakkuusyhtiöt ovat Massby Facilities & Services Ltd. Oy (40%) ja Etteplan Oyj. == Historia == * Vuonna 1929 Ingman Group perustettiin. * Vuonna 2002 Ingman osti Saarioinen Oy:ltä Sun Ice -jäätelövalmistuksen. * Vuonna 2006 Ingman Group yhtiöitettiin. Meijeritoiminta jatkoi nimellä Ingman Foods Oy Ab ja jäätelötoiminnasta muodostettiin Ingman Ice Cream Oy Ab. * Vuonna 2007 ruotsalais-tanskalainen Arla Foods osti 30 prosenttia Ingman Foods Oy Ab:stä, josta tuli Arla Ingman Oy Ab. * Vuonna 2008 Arla Foods osti loput Arla Ingmanin osakkeista. Arla Ingmanista tuli ruotsalaisten ja tanskalaisten maidontuottajien omistaman Arla Foods Amban tytäryhtiö. * Vuonna 2011 Ingman Group Oy Ab myi Ingman Ice Cream Oy Ab:n Unileverille, ja nimeksi vaihdettiin Unilever Ingman Production Oy. * Vuonna 2012 Ingman Group osti 49 prosenttia ulkoiluvaatteita valmistavasta Haltista.3i divests its minority interest in Finnish outdoors brand leader, Halti Oy * Vuonna 2013 Ingman Group osti Trigon Agrin.Ingmanit tarrasivat kiinni maitotiloihin Virossa == Lähteet == == Kirjallisuutta == * == Aiheesta muualla == * Ingmanin osakehistoriaa Pörssitiedon nettisivuilla Luokka:Suomalaiset sijoitusyhtiöt
REMA 1000

thumb|250px|Rema 1000 Kööpenhaminassa, Tanskassa. REMA 1000 on Norjassa vuonna 1979 perustettu päivittäistavaraketju, jolla on myymälöitä Norjassa ja Tanskassa. Yrityksen perusti kauppiasperheen poika Odd Reitan, joka avasi ensimmäisen kaupan Trondheimiin 1972. Vuosikymmenen lopulla hänellä oli jo viisi myymälää, joiden nimeksi otettiin REMA 1000, lyhennys sanoista Reitans mat, ”Reitanin ruoka”. Luku 1000 tarkoitti alun perin myymälöiden tuotevalikoiman määrää. Ketjun omistaa Reitangruppen, jonka Reitan Convenience -ryhmä on vuodesta 2012 ollut myös suomalaislähtöisen R-kioski-ketjun omistaja. Norjassa REMA 1000 -ketjulla on 500 myymälää ja Tanskassa 200 myymälää. REMA 1000 -kauppaketju on merkittävin päivittäistavarakauppaketju Norjassa. Maaliskuussa 2008 Rema 1000 -ketju osti kaikki Norjan 50 Lidl- myymälää. == Lähteet == == Aiheesta muualla == *Yhtiön kotisivut Luokka:Norjalaiset kauppaketjut
Folkviljan

Folkviljan oli Vaasassa vuosina 1936–1939 ilmestynyt ruotsinkielinen sanomalehti. Anders Georg Backlundin julkaisema ja toimittama Folkviljan ilmoitti olevansa ”sosiaalidemokraattinen ja vapaamielinen viikkolehti”. Sen taustalla oli RKP:n ja SDP:n laitamilla elänyt ruotsinkielisen Pohjanmaan radikalismi. Lehti suhtautui myönteisesti rauhanliikkeeseen ja vaati ”todellista demokratiaa”. Näkyvällä sijalla oli myös taistelu fasismia vastaan. ==Lähteet== ==Aiheesta muualla== * Folkviljan digitoituna Kansalliskirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Vaasan media
Suomen Työmies (1930)

Suomen Työmies oli Helsingissä vuonna 1930 ilmestynyt vasemmistoradikaali sanomalehti. Suomen Työmies oli Suomen työväen vasemmistoryhmän äänenkannattaja. Tammikuussa 1930 perustetun lehden takana oli ”hoipertelijoina” tunnettu julkisen sosialistisen työväenliikkeen oppositio. Lehden ensimmäisen numeron pääkirjoituksessa korostettiin Suomen työväenliikkeen itsemääräämisoikeutta ja ammattiliittojen sääntöjen kunnioittamista. Suomen Kommunistisen Puolueen linjaa noudattaneet lehdet ja järjestöt tuomitsivat Suomen Työmiehen jyrkästi. Ryhmän edustajat saivat väliaikaisesti enemmistön Työväenjärjestöjen Tiedonantajaa julkaisseen Oy Työn johtokunnassa ja solmivat sopimuksen lehden painamisesta yhtiön kirjapainossa. Lähinnä ammattiyhdistysmiehistä koostunut ryhmä piti Kominternin kolmannen kauden jyrkkää linjaa virheellisenä ja vaati yhteistyötä sosiaalidemokraattien kanssa. Suomen Työmies kävi asiasta kiivasta polemiikkia varsinkin Tiedonantajan kanssa. Se ilmestyi vielä pari viikkoa muun kommunistilehdistön lakkauttamisen jälkeen, mutta joutui lopettamaan vuoden 1930 kesäkuun lopulla, jolloin Oy Työn kirjapaino takavarikoitiin. Suomen Työmies ilmestyi aluksi kuudesti ja toukokuusta lähtien kolmesti viikossa. Kuusipäiväisen lehden rinnalla julkaistiin myös kolmepäiväistä painosta. Vastaavina toimittajina työskentelivät M. Karvonen ja V. Liljeqvist. Julkaisuyhtiö Oy Työmiehen johtokunnan puheenjohtajana toimi Erkki Härmä. ==Lähteet== Luokka:Ilmestymästä lakanneet suomalaiset sanomalehdet Luokka:Helsingin media
Suomen Työmies

Suomen Työmies tarkoittaa seuraavia asioita: * Suomen Työmies, vuosina 1920–1923 ilmestynyt Suomen sosialistisen työväenpuolueen sanomalehti * Suomen Työmies, vuonna 1930 ilmestynyt vasemmistoradikaali sanomalehti
Dan Bălan

Dan Mihai Bălan (s. 6. helmikuuta 1979 Chișinău, Moldavian SNT) on moldovalais-romanialainen laulaja. Bălan tuli tunnetuksi eurodance-yhtye O-Zonen jäsenenä. Soolourallaan hänet tunnettiin lisäksi nimellä Crazy Loop ja hänen musiikkinsa on saavuttanut kohtuullisen suosion. Muusikon työn ohella hän työskentelee myös tuottajana vuonna 2019 perustamassaan levy-yhtiössä. == Diskografia == === Singlet === * ”Chica Bomb” (2010) * ”Justify Sex” (2010) * ”Лепестками слёз” (”Lepestkami sljoz”, 2010) * "Freedom" (2011) * "Lish do utra" (2011) * "Lyubi" (2012) * "Ne lyubya" (2012) * "Lendo Calendo" (2013) == Lähteet == == Aiheesta muualla == * Virallinen sivusto * * Luokka:Moldovalaiset poplaulajat Luokka:Romanialaiset laulajat Luokka:Vuonna 1979 syntyneet Luokka:Elävät henkilöt
Taloudellinen tasapaino

Taloudellinen tasapaino tarkoittaa taloustieteessä talouden tilaa, jossa eri tarkasteltavat tekijät ovat tasapainossa eivätkä niiden arvot muutu ilman ulkopuolista vaikutusta. Erityisesti sillä viitataan kysynnän ja tarjonnan tasapainoon eli tilaan, jossa kysynnän määrä vastaa tarjonnan määrää. Markkinatasapaino viittaa prosessiin, jossa markkinahinta määräytyy kilpailun kautta. Hyödykkeiden tuottajat tarjoavat tasapainossa markkinahinnalla juuri kysytyn määrän tuotetta eikä hinnalla ole painetta muuttua. Saavutettua hintaa kutsutaan usein tasapainohinnaksi, joka pysyy ennallaan kunnes kysyntä tai tarjonta muuttuu. ==Katso myös== *Hinta *Kysyntä ja tarjonta *Mikrotaloustiede Luokka:Taloustiede
Æthelhard

Æthelhard tai Æthelheard (k. 805) oli Canterburyn arkkipiispa ja sitä ennen Winchesterin piispa. Kentin kuningas Eadberht III Præn karkotti hänet maanpakoon vuonna 796. Yhdessä Mercian kuninkaan Coenwulfin kanssa hän onnistui lakkauttamaan kilpailevan Lichfieldin arkkipiispan viran, jolloin Canterbury oli jälleen eteläisen Englannin ainoa arkkipiispanistuin. ==Elämä== Æthelhardin tiedetään olleen Lincolnshirelaisen Louthin luostarin apottiFarmer, s. 181 Hän kuoli vuonna 805 Canterburyssa ja haudattiin katedraaliin. Pyhimyksenä pidettyä Æthelhardia kunnioitettiin erityisesti Canterburyn arvovallan palauttamisesta, kunnes hänen pyhimyskulttinsa lakkautettiin normannivalloituksen jälkeen. == Lähteet == * ===Viitteet=== Luokka:Canterburyn arkkipiispat Luokka:Winchesterin piispat Luokka:700-luvulla syntyneet Luokka:Vuonna 805 kuolleet
Tony Sylvester

Tony Sylvester on lontoolainen muusikko. Kesäkuussa 2011 hänet valittiin Turbonegron uudeksi laulajaksi Hank Von Helveten tilalle. Edellisen kerran hänen ääntään kuultiin yhtyeessä nimeltä Dukes Of Nothing Sylvester kuuluu myös Turbonegron faniclubin Turbojugendin pitkäaikaisimpiin vaikuttajiin. Hänen Turbojugend- jaostonsa on Turbojugend Lontoo. Luokka:Brittiläiset laulajat Luokka:Syntymävuosi puuttuu Luokka:Elävät henkilöt
Jorma Aro

Jorma Aro (s. 29. maaliskuuta 1950 Tampere) on suomalainen jääkiekkoilija.Jääkiekkokirja 2007–2008, s. 295 Hän pelasi puolustajanaJääkiekkokirja 1981–1982, s. 176 SM-sarjassa ja SM-liigassa vuosina 1969–1982 ja voitti yhden Suomen-mestaruuden. Suomen maajoukkueessa hän pelasi 16 maaottelua.Jääkiekkokirja 2007–2008, s. 222 Aro edusti Suomen pääsarjassa Tampereen Ilvestä. Hän pelasi SM-sarjassa ja SM-liigan runkosarjassa yhteensä 317 ottelua, joissa hänen tehopisteensä olivat 50 + 46 = 96 ja jäähymääränsä 221 minuuttia. SM-liigan pudotuspeleissä hän pelasi 9 ottelua, joissa hän sai yhden syöttöpisteen ja 12 jäähyminuuttia. Hän voitti Suomen-mestaruuden vuonna 1972 sekä saavutti lisäksi kaksi SM-pronssia. Vuosina 1975–1977 Aro pelasi 56 peliä (12 maalia + 7 syöttöä=19 pistettä, 59 rangaistusmin.) Saksassa Düsseldorfer EG -joukkueessa. == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1950 syntyneet Luokka:Elävät henkilöt
Paksuhäntägalago

Paksuhäntägalago (Otolemur crassicaudatus) on galagojen heimoon kuuluva kädellinen, joka elää eteläisessä ja itäisessä Afrikassa. Lajin elinympäristöä ovat metsät ja pensaikot. Se on yöeläin, joka kiipeilee oksistossa etsimässä ravinnokseen hedelmiä, hyönteisiä, pieniä selkärankaisia ja puista tihkuvaa mahlaa. Paksuhäntägalago on häntineen jopa 76 cm pitkä ja painaa 1,2 kg. Sen turkki on väriltään harmaa. == Lähteet == Luokka:Galagot
Hoeryeongin gwalliso-leiri

Hoeryeongin keskitysleiri tai Haengyongin keskitysleiri eli gwalliso-leiri no. 22 (, hanja 會寧第二十二號管理所) on vankilana toimiva 225 km² laajuinen suljettu leirimäinen alue Pohjois-Koreassa. Se on suunnattu poliittisille vangeille ja heidän sukulaisilleen. Leiri 22 on Pohjois-Korean suurin keskitysleiri, ja siellä uskotaan olevan noin 50 000 vankia. Leiri on mahdollisesti suljettu vuoden 2012 aikana. == Historia == Leirillä vuosina 1987–1994 toimineen vartijan mukaan vankila perustettiin vuonna 1959. Monet vankilan 50 000 vangista ovat joutuneet vankilaan heidän sukulaistensa Korean työväenpuoluetta tai sen pääsihteeriä Kim Jong-iliä koskevien kriittisten mielipiteiden takia. == Sijainti == Leiri 22 sijaitsee Pohjois-Korean koillisosassa, 20 kilometriä Hoeryŏngin kaupungista. Pohjois-Korean hallitus kieltää vankilan olemassaolon, ja vankilaa ei löydy valtion kartoista. Vankilaa ympäröivät kylät Wŏn-dong, Ssŏgŭndari, Kulsal-li, Haengyŏng-ni, Naksaeng-ni ja Chungch’u-dong. == Ihmiskokeet == Leiristä on tehty useita raportteja koskien siellä tapahtuneita ihmisoikeusrikkomuksia. Raporttien mukaan vankilassa on muun muassa lasinen kaasukammio, jossa tutkitaan myrkyllisten kemikaalien vaikutusta ihmisiin ihmiskokein. Siellä tehdään epäinhimillisiä ihmiskokeita myös vastasyntyneelle. Mikäli nainen huutaa synnyttäessään häntä lyödään kunnes nainen lopettaa huutamisen. Jos vauva itkee syntyessään, voivat vartijat tukehduttaa vauvan, tai tappaa hänet lyömällä ja muilla aggressiivisilla tavoilla. == Katso myös == * Ihmisoikeudet Pohjois-Koreassa * Yodokin keskitysleiri Luokka:Keskitysleirit Luokka:Pohjois-Korean rakennukset ja rakennelmat
Bob Banner

Bob Banner (15. elokuuta 1921 – 15. kesäkuuta 2011) oli Emmy-palkittu yhdysvaltalainen televisiotuottaja, -käsikirjoittaja ja ohjaaja. Vuosina 1967–1972 hän tuotti komediasarjaa The Carol Burnett Show. Banner kuoli 89 vuoden iässä kesäkuussa 2011. == Filmografiaa == === Tuottajana === Elokuva/televisiosarja Vuosi Huomioitavaa The Dave Garroway Show 1953 televisiosarja The Dinah Shore Chevy Show 1958 1 jakso Piilokamera 1960–1967 televisiosarja Diagnosis: Unknown 1960 televisiosarja Kings of Broadway 1962 TV Julie and Carol at Carnegie Hall 1962 TV An Evening with Carol Burnett 1963 TV Once Upon a Mattress 1964 TV The Entertainers 1964–1965 TV Carol + 2 1966 TV Warning Shot 1967 John Davidson at Notre Dame 1967 TV My Sweet Charlie 1970 TV Mongo's Back in Town 1971 TV Thicker Than Water 1973 9 jaksoa Lisa, Bright and Dark 1973 TV Journey from Darkness 1975 TV The Last Survivors 1975 TV Christmas in Austria 1976 TV "The Carol Burnett Show" 1967–1972 TV Perry Como, Las Vegas Style 1976 TV Easter by the Sea 1978 TV A Salute to American Imagination 1978 TV Bud and Lou 1978 TV My Husband Is Missing 1978 TV A Special Sesame Street Christmas 1978 TV The Darker Side of Terror 1979 TV If Things Were Different 1980 TV Solid Gold 1980 televisiosarja The Way They Were 1981 TV Battle of the Las Vegas Show Girls 1981 TV "Andy Williams' Early New England Christmas" 1982 TV Star Search 1983–1986 3 jaksoa "Showtime at the Apollo" 1987–1996 televisiosarja Yes Virginia, There Is a Santa Claus 1991 TV Uptown Comedy Club 1992 televisiosarja The Sea-Wolf 1993 TV Happy Birthday, George Gershwin! 1995 TV Angel Flight Down 1996 TV Amazing Music 1996 TV "Real Kids, Real Adventures" 1998 televisiosarja === Ohjaajana === Televisiosarja Vuosi Huomioitavaa The Dave Garroway Show 1953 televisiosarja Producers' Showcase 1956 1 jakso The Dinah Shore Chevy Show 1958 1 jakso === Käsikirjoittajana === Elokuva/televisiosarja Vuosi Huomioitavaa Happy Birthday, George Gershwin! 1995 TV Amazing Music 1996 TV == Lähteet == == Aiheesta muualla == * Luokka:Yhdysvaltalaiset televisiotuottajat Luokka:Vuonna 1921 syntyneet Luokka:Vuonna 2011 kuolleet
Sakari Ahlberg

Sakari Ahlberg (s. 25. heinäkuuta 1950 Tampere) on suomalainen jääkiekkoilija.Jääkiekkokirja 2007–2008, s. 294 Hän pelasi hyökkääjänäJääkiekkokirja 1979–1980, s. 142 SM-sarjassa ja SM-liigassa vuosina 1969–1982 ja voitti yhden Suomen-mestaruuden. Suomen maajoukkueessa hän pelasi viisi maaottelua.Jääkiekkokirja 2007–2008, s. 222 Ahlberg edusti koko pääsarjauransa ajan Tampereen Ilvestä. Hän pelasi SM-sarjassa ja SM-liigan runkosarjassa yhteensä 324 ottelua, joissa hänen tehopisteensä olivat 108 + 54 = 162 ja jäähymääränsä 155 minuuttia. SM-liigan pudotuspeleissä hän pelasi seitsemän ottelua, joissa hän teki yhden maalin. Hän voitti Suomen-mestaruuden vuonna 1972 sekä saavutti lisäksi yhden SM-hopean ja kaksi SM-pronssia. Pelaamissaan viidessä maaottelussa Ahlberg teki yhteensä yhden maalin. == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1950 syntyneet Luokka:Elävät henkilöt
Timo Hirsimäki

Timo Hirsimäki (28. huhtikuuta 1948 Kiikka – 6. maaliskuuta 2015) oli suomalainen jääkiekkoilija. Hän pelasi SM-sarjassa ja SM-liigassa vuosina 1965–1977 ja voitti kaksi Suomen-mestaruutta.Jääkiekkokirja 2007–2008, s. 299 Suomen maajoukkueessa hän pelasi kymmenen maaottelua.Jääkiekkokirja 2007–2008, s. 223 Hirsimäki edusti pääsarjaurallaan Tampereen Ilvestä vuosina 1965–1972 ja Forssan Palloseuraa vuosina 1975–1977.Suuri Jääkiekkoteos 1, s. 233–234 Hän pelasi SM-sarjassa ja SM-liigan runkosarjassa yhteensä 222 ottelua, joissa hänen tehopisteensä olivat 28 + 45 = 73 ja jäähymääränsä 146 minuuttia. Hän voitti Suomen-mestaruuden vuosina 1966 ja 1972Suuri Jääkiekkoteos 1, s. 285 sekä saavutti lisäksi kolme SM-hopeaa ja yhden SM-pronssin. Pelaamissaan kymmenessä maaottelussa Hirsimäki teki kaksi maalia ja sai viisi syöttöpistettä. Timo Hirsimäki ja Jukka Hirsimäki olivat veljeksiä. == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1948 syntyneet Luokka:Vuonna 2015 kuolleet
Kari Palo-oja

Kari Palo-oja (s. 20. helmikuuta 1946 Tampere) on suomalainen jääkiekkoilija. Hän pelasi SM-sarjassa vuosina 1962–1974 ja voitti kaksi Suomen- mestaruutta.Jääkiekkokirja 2007–2008, s. 314 Suomen maajoukkueessa hän pelasi seitsemän maaottelua.Jääkiekkokirja 2007–2008, s. 228 Palo-oja edusti koko SM- sarjauransa ajan Tampereen Ilvestä. Hän pelasi SM-sarjassa yhteensä 243 ottelua, joissa hänen tehopisteensä olivat 24 + 31 = 55 ja jäähymääränsä 227 minuuttia. Hän voitti Suomen-mestaruuden vuosina 1966 ja 1972Suuri Jääkiekkoteos 1, s. 288 sekä saavutti lisäksi neljä SM-hopeaa ja kolme SM- pronssia. == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1946 syntyneet Luokka:Elävät henkilöt
Johan Garpenlöv

Johan Garpenlöv (s. 21. maaliskuuta 1968 Tukholma, Ruotsi) on entinen jääkiekkoilija. Hän toimii tällä hetkellä Ruotsin jääkiekkomaajoukkueen General Managerina. Hän aloitti uransa Tukholman alueen Nacka HK:ssa, siirtyi Tukholman toiseen pääsarjaseuraan Djurgårdens IF:ään kaudeksi 1986–1987 ja saavutti siellä Ruotsin mestaruudet keväällä 1989 ja 1990. Tämän jälkeen hän olikin valmis siirtymään NHL -joukkue Detroit Red Wingsiin kaudeksi 1990–1991. Hän pelasi NHL:ssä kauteen 1999–2000. Detroitin lisäksi hän edusti San Jose Sharksia, Florida Panthersia ja Atlanta Thrashersia. Uransa viimeiseksi kaudeksi 2000–2001 hän palasi Djurgårdeniin. Hän pelasi Ruotsin maajoukkueessa useita otteluja ja saavutti kaksi maailmanmestaruutta Tre Kronorissa, vuosina 1991 ja 1992. Luokka:Ruotsalaiset jääkiekkoilijat Luokka:Detroit Red Wingsin varaamat pelaajat Luokka:Jääkiekon maailmanmestarit Luokka:Vuonna 1968 syntyneet Luokka:Elävät henkilöt
Jürgen Rosenthal

Jürgen Rosenthal (s. 1949) on saksalainen rumpali. Hän on soittanut mm. yhtyeissä Scorpions ja Eloy. == Aiheesta muualla == Rosenthal Allmusic -sivustolla. Luokka:Saksalaiset rumpalit Luokka:Vuonna 1949 syntyneet Luokka:Elävät henkilöt
The Hills Have Eyes (vuoden 2006 elokuva)

The Hills Have Eyes on Alexandre Ajan ohjaama vuonna 2006 julkaistu kauhuelokuva ja uudelleenfilmatisointi Wes Cravenin vuoden 1977 samannimisestä elokuvasta. Elokuva seuraa perhettä, joka joutuu mutanttiyhteisön hyökkäysten kohteeksi autonsa hajottua autiomaassa. == Rooleissa == == Lähteet == == Aiheesta muualla == * * * Luokka:Elokuvat kannibalismista Luokka:Vuoden 2006 yhdysvaltalaiset elokuvat Luokka:Yhdysvaltalaiset uudelleenfilmatisoinnit Luokka:Slasher-elokuvat
Shanghain museo

Shanghain museo () on museo Kansan aukiolla Shanghain kaupungissa Kiinan kansantasavallassa. Museossa on vanhoja kiinalaisia taide-esineitä. Alkuperäinen museo avattiin vuonna 1952. Vuonna 1996 tavarat siirrettiin uuteen museoon. Nykyistä museota alettiin rakentaa vuonna 1993 ja se valmistui vuonna 1996. Museossa on yli 120 000 erilaista esinettä, muun muassa kolikoita, vaaseja, patsaita ja jade-esineitä. == Lähteet == == Aiheesta muualla == Luokka:Kiinan museot Luokka:Shanghain rakennukset ja rakennelmat
Simone (elokuva)

Simone () on Andrew Niccolin ohjaama, käsikirjoittama ja tuottama elokuva, joka sai ensi-iltansa 23. elokuuta 2002. Sen pääosissa esiintyvät Al Pacino, Catherine Keener, Evan Rachel Wood, Rachel Roberts, Winona Ryder ja Rebecca Romijn. Elokuva sai kriitikoilta laimean vastaanoton, ja Rotten Tomatoesissa 51 % kriitikoista antoi sille hyväksyvän arvostelun. ==Näyttelijät== ==Lähteet== ==Aiheesta muualla== * * Luokka:Yhdysvaltalaiset tieteiselokuvat Luokka:Vuoden 2002 yhdysvaltalaiset elokuvat Luokka:Andrew Niccolin ohjaamat elokuvat Luokka:Elokuvat elokuvanteosta
Heikki Hurme

Heikki Hurme (s. 30. syyskuuta 1948 Turku) on suomalainen jääkiekkoilija. Hän pelasi SM-sarjassa vuosina 1966–1972.Jääkiekkokirja 2006–2007, s. 300 Hurme edusti SM-sarjaurallaan Turun Tovereita vuosina 1966–1970, Kiekko-67:ää kaudella 1970–1971 sekä Turun Palloseuraa kaudella 1971–1972.Suuri Jääkiekkoteos 1, s. 235 Hän pelasi SM-sarjassa yhteensä 90 ottelua, joissa hänen tehopisteensä olivat 20 + 12 = 32 ja jäähymääränsä 30 minuuttia. TuTo:n joukkueessa hän saavutti kaksi SM-pronssia. Kiekko-67:n SM-sarjakaudella hän oli joukkueen parhaita maalintekijöitä 13 maalillaan. == Lähteet == * * * === Viitteet === Luokka:Suomalaiset jääkiekkoilijat Luokka:Vuonna 1948 syntyneet Luokka:Elävät henkilöt
Uskonnollinen kokemus (kirja)

Uskonnollinen kokemus () on William Jamesin vuonna 1902 ilmestynyt uskonnonfilosofinen ja uskonnonpsykologinen teos. Edinburghin yliopistossa pidettyyn luentosarjaan perustuva kirja on alansa klassikko. Teos on ilmestynyt suomeksi vuonna 1914 sekä uutena käännöksenä 1981. == Lähteet == == Aiheesta muualla == * Varieties of Religious Experience. Gutenberg.org. Luokka:Kirjat psykologiasta Luokka:Kirjat uskonnonfilosofiasta Luokka:Yhdysvaltalaiset tietokirjat Luokka:Vuoden 1902 kirjat Luokka:Seulonnan keskeiset artikkelit
RONJA (optinen tiedonsiirtotekniikka)

Reasonable optical near joint access (RONJA) on näkyvällä valolla tai lähi- infrapunavalolla toimiva langattoman vapaan tilan optisen tiedonsiirron standardi, joka perustuu LED (Light Emitting Diode) valon kohdistamiseen kapeaksi säteeksi linssillä ja vastaanottamiseen eräänlaisella kaukoputkella. Nopeus on perusmallissa 10 megabittiä per sekunti ja kantama 1,4 kilometriä. Kantama voidaan nostaa 1,9 kilometriin kaksin- tai kolminkertaistamalla lähetin. Ronja-sädettä ei ole patentoitu. Rakennusohjeet, kaavakuvat ja piirrokset on julkaistu GNUn vapaalla lisenssillä. RONJA on Twibright Labsin hanke. ==Valmistus== Rakennusohjeet on tehty kokematon rakentaja mielessä. Perustoiminnot, kuten poraaminen ja juottaminen, on selitetty. Virheiden minimoimiseksi kriittisissä paikoissa ja auttamaan työn nopeutusta on otettu käyttöön monta keinoa, kuten porausmallit, yksityiskohtaiset tarkistukset juottamisen jälkeen, testausproseduurit. Tulostettavat piirilevykaaviot ohjeineen ovat ladattavissa valmistusta varten. Elektroniikan rakentelussa kokemattomat ovat postituslistalla kertoneet, että laite toimi ensimmäisellä yrittämällä. == Lähteet == == Aiheesta muualla == * Light reading: Free Free Space Optics? * Ronja talk at WSFII London 2005 (archive.org) * Hack a Day: Ronja * A user testimonial Luokka:Langaton dataliikenne Luokka:Optinen tiedonsiirto vapaassa tilassa Luokka:Laajakaista Luokka:Tietoliikenneprotokollat Luokka:Avoin laitteisto Luokka:Tšekin tiede ja tekniikka Luokka:Fyysinen OSI-kerros
Štyki-muistomerkki

thumb|300px|Štyki-muistomerkki Štyki-muistomerkki () eli Moskovan puolustajien monumentti () on suuren isänmaallisen sodan Moskovan taistelussa kuolleiden muistoksi rakennettu muistomerkkikompleksi. Se sijaitsee Moskovan luoteispuolella erillään sijaitsevassa Zelenogradin kaupungissa. Muistomerkki valmistui vuonna 1974. Muistomerkin suunnittelivat I. A. Pokrovski ja Ju. A. Sverdlovski ja sen ovat toteuttaneet kuvanveistäjät A. G. Šteiman ja E. A. Šteiman-Derevjanko. Muistomerkin betoninen obeliski on 42 metriä korkea, ja se kuvaa kolmea tyyliteltyä kiväärin pistintä (ven. štyk). Muistomerkin jalustassa on kolmiosainen reliefiveistos. Muistomerkkikompleksiin kuuluu myös 27 metrin korkuinen Kunnian kukkula -niminen kurgaani, joukkohautakumpu, johon haudattiin ensimmäiset uhrit jo vuonna 1941. Štyki-muistomerkki esiintyy myös Zelenogradin lipussa ja vaakunassa. Tiedosto:Flag of Zelenograd (Moscow).png|Zelenogradin lippu. Tiedosto:Zelenograd district of Moscow coa.png|Zelenogradin vaakuna. == Lähteet == Luokka:Moskovan patsaat ja veistokset Luokka:Venäjän muistomerkit
Eye Witness

Eye Witness () on Daniel Algrantin ohjaama draamaelokuva, joka sai ensi- iltansa 11. lokakuuta 2002. Sen pääosissa esiintyvät Al Pacino, Kim Basinger ja Téa Leoni. Elokuva sai kriitikoilta huonon vastaanoton. Rotten Tomatoes -sivuston listaamista kriitikoista vain 42 % on antanut sille hyväksyvän arvostelun. == Näyttelijät == == Lähteet == == Aiheesta muualla == * * Luokka:Vuoden 2002 yhdysvaltalaiset elokuvat Luokka:Yhdysvaltalaiset draamaelokuvat
Heliografi

Heliografi on keino siirtää tietoa langattomasti auringon valon heijastusta muuntamalla. Heijastavaa peiliä voidaan heiluttaa tai heijastussäteen edessä voi olla mekaaninen tai elektroninen suljin. Ilman elektro-optista suljinta datansiirtonopeus jää muutamiin kymmeniin bitteihin sekunnissa. Heliografi- säde on yhtä kapea kuin auringon kulmaläpimitta eli noin puoli astetta. Hyvissä oloissa kantama voi olla yli 100 kilometriä. Sama heliografi- laitteisto saattaa kelvata myös Kuun valon avulla viestitykseen. == Lähteet == Luokka:Langaton dataliikenne Luokka:Optiset laitteet Luokka:Optinen tiedonsiirto vapaassa tilassa
Curtatone-luokka

Curtatone-luokka oli Italian laivaston neljän hävittäjän muodostama alusluokka toisessa maailmansodassa. == Alukset == Alukset tilattiin 31. joulukuuta 1915 saman aikaisesti neljän Palestro-luokan aluksen kanssa. Teräksen puute siirsi valmistuksen aloittamista, jolloin suunnitelmat ehtivät muuttua RN Palestrosta saatujen kokemusten mukaisesti. Luokan aluksia pidennettiin 4,51 metriä ja ne olivat nopeampia. Aseistukseksi tuli kolme kaksiputkista 102 millimetrin tykkiä sekä ensimmäisinä Regia Marinan hävittäjinä kolmen ryhmissä olevat torpedoputket.Conway's 1906-1921 s. 272 Curtatone-luokan hävittäjätWhitley, M. J. s. 180 Nimi Telakka Kölinlasku Vesille Valmis Kohtalo Calatafimi Cantiere navale fratelli Orlando‎, Livorno 1. joulukuuta 1920 17. maaliskuuta 1923 24. toukokuuta 1924 Saksan valtaama 9. syyskuuta 1943 Pireuksessa nimetty Achillekseksi palvelukseen otettaessa 13. syyskuuta, 28. lokakuuta TA15:ksi ja lopulta 16. marraskuuta TA19:ksi Kreikan kuninkaallisen laivaston sukellusveneen Pipinoksen upottama 19. elokuuta 1944 Egeanmerellä Castelfidardo Orlando 20. heinäkuuta 1920 4. kesäkuuta 1922 7. maaliskuuta 1924 Saksan valtaama 9. syyskuuta 1943 Pireuksessa nimetty TA16:ksi liittoutuneiden lentokoneiden upottama 2. kesäkuuta 1944 Egeanmerellä Curtatone Orlando 3. tammikuuta 1920 17. maaliskuuta 1922 21. kesäkuuta 1923 uponnut osuttuaan miinaan 20. toukokuuta 1941 lähellä Ateenaa Monsambano Orlando 20. tammikuuta 1921 6. elokuuta 1923 4. kesäkuuta 1924 poistettu palveluksesta 15. huhtikuuta 1951 == Lähteet == * * * === Viitteet === *
Nasaretin pesänjakajat

Nasaretin pesänjakajat, kansialanimikkeeltään 105 tapaa loukata, pilkata ja häväistä jumalaa, Raamattua, kirkkoa ja kansalaisten uskonnollisia tunteita joutumatta edesvastuuseen on Jukka Lindforsin kokoama teos, joka ilmestyi vuonna 1983 kustannusyhtiö Odessan julkaisemana. Nimi viittaa vuonna 1981 ilmestyneeseen kohuteokseen Tamminiemen pesänjakajat. Uusi Laulu -lehden Lindfors ja Kari Lempinen (tunnettu myöhemmin toimittajanimellä Walter de Camp) joutuivat syytteeseen jumalanpilkasta eli uskonrauhan rikkomisesta kun he olivat järjestäneet Hengelliset iltamat -nimisen tapahtuman Ostrobotnialla Helsingissä. Kirjassa lainataan aineistoa oikeudenkäynnistä. == Lähteet == Luokka:Kirjat kristinuskon kritiikistä Luokka:Suomalaiset tietokirjat Luokka:Vuoden 1983 kirjat
625 Xenia

625 Xenia on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi August Kopff vuonna 1907. Ennen nimeämistään asteroidi tunnettiin tunnuksella 1907 XN. Xenian läpimitta on noin 28 kilometriä ja pyörähdysaika 21,10 tuntia. ==Lähteet== Luokka:Päävyöhykkeen asteroidit
Harold Bride

Harold Sydney Bride (11. tammikuuta 1890 – 29. huhtikuuta 1956) oli RMS Titanicin nuorempi sähköttäjä. Bride oli toiminut mm. Lusitanian sähköttäjänä ennen Titanicille menemistään. Ennen onnettomuutta Bride ja Jack Phillips lähettivät eteenpäin matkustajien henkilökohtaisia viestejä ja vastaanottivat jäävuorivaroituksia muilta laivoilta. Onnettomuuspäivänä Bride oli mennyt aikaisin nukkumaan vapauttaakseen myöhemmin Phillipsin keskiyöllä. Törmäyksen jälkeen Bride havahtui ja kysyi Phillipsiltä, mitä tapahtui, johon Phillips vastasi, että he törmäsivät johonkin. Kapteeni Edward J. Smith määräsi kaksikon välittömästi lähettämään hätäkutsuja saatuaan tietää laivan uppoavan. Juuri Bride ehdotti Phillipsille uuden SOS-viestin lähettämistä. Bride ja Phillips lähettivät hätäkutsuja, kunnes Smith saapui sanoen heidän täyttäneen velvollisuutensa ja päästi heidät menemään. Sekä Bride että Phillips onnistuivat hyppäämään ympärikääntyneen pelastuslautta B:n päälle juuri ennen uppoamista, mutta Phillips paleltui kuoliaaksi ennen kuin he pelastuivat. Bride palellutti molemmat jalkansa, mutta hän toipui päästyään RMS Carpathialle. Bride myöhemmin antoi medialle lausunnon hätäviestittelystä ja mitä tapahtui ennen ja jälkeen onnettomuuden. Myöhemmin Bride kihlautui Lucy Downien kanssa vuonna 1920. Tätä ennen Bride toimi sähköttäjänä ensimmäisessä maailmansodassa höyrylaiva Mona’s Islella ja muutti Glasgow'hun vaimonsa kanssa. Bride kuoli keuhkosyöpään vuonna 1956. == Lähteet == Luokka:Titanicin matkustajat ja miehistö Luokka:Brittiläiset merimiehet Luokka:Vuonna 1890 syntyneet Luokka:Vuonna 1956 kuolleet
Beyond Castle Wolfenstein

Beyond Castle Wolfenstein on Muse Softwaren hiiviskelypeli vuodelta 1984. Se on jatko-osa Castle Wolfensteinille. Toisin kuin alkuperäinen peli, Beyond Castle Wolfenstein on alun perin kehitetty samanaikaisesti sekä Apple II:lle ja Commodore 64:lle, mutta oli nopeasti siirretty DOSiin ja Atarin 8-bittiseen. == Pelaaminen == Edeltäjänsä tavoin Beyond Castle Wolfenstein sijoittuu toisen maailmansodan aikaiseen natsi-Saksaan. Pelin tavoitteena on kulkea kaikilla tasoilla salaisessa Berliinin bunkkerissa (Führerbunker), jossa Adolf Hitler suorittaa salaisia tapaamisia esikuntansa kanssa. Pelaajan täytyy hakea pommi, joka on sijoitettu bunkkeriin ja asettaa se huoneen oven ulkopuolelle, jossa Hitlerin on määrä pitää kokous. Juoni muistuttaa jossain määrin heinäkuun 20. päivän salaliittoa. Pelaaja yrittää kulkea tasot hiiviskelemällä, esiintymällä toisena henkilönä, ja joskus tappamalla vastustajia. Pelaajan on paettava bunkkerista ennen kuin pommi räjähtää. == Aiheesta muualla == * Luokka:Toiseen maailmansotaan sijoittuvat videopelit Luokka:Hiiviskelypelit Luokka:Atarin 8-bittisten kotitietokoneiden pelit Luokka:Commodore 64 -pelit Luokka:Apple II -pelit Luokka:DOS-pelit Luokka:Vuoden 1984 videopelit Luokka:Wolfenstein
Marionettien elämästä

Marionettien elämästä () on Ingmar Bergmanin ohjaama elokuva vuodelta 1980. Elokuva on tehty Länsi-Saksassa aikana, jolloin Bergman asui siellä veropakolaisena. Elokuva on mustavalkoinen lukuun ottamatta jaksoja alussa ja lopussa. Kertojana toimii psykiatrihahmo, ja elokuva jakaantuu tekstiplanssien aloittamiin episodeihin. ==Näyttelijät== ==Vastaanotto== Helsingin Sanomien Mikael Fränti sanoo elokuvan muistuttavan Bergmanin vuosikymmen aiemmin tekemää Kohtauksia eräästä avioliitosta, varsinkin kun päähahmoina ovat jo siinä esitellyt Peter ja Katarina uusien näyttelijöiden tulkitsemina. Hänestä elokuva on ”shokki, sukellus ihmismielen syvyyksiin, tajunnan tuntemattomille alueille. Mutta se näyttää myös miten pitkälle vieraantuminen on maailmassa edennyt, miten elämää koko ajan tuhotaan, aivan kuin riistetään elämältä, tuolta hetkien ainutlaatuiselta jatkumolta oikeutuksensa.” Iltalehden Heikki Eteläpään mielestä elokuva on Bergmanin mielenkiintoinen tyylikokeilu, kuulustelumainen selvitys siitä, mikä johtaa miehen näin järjettömään tekoon, prostituoidun naisen murhaan. Hän kehui myös Sven Nykvistin mustavalkoisia lähikuvia ja saksalaisnäyttelijöiden vahvoja roolitöitä. == Lähteet == Luokka:Ingmar Bergmanin ohjaamat elokuvat Luokka:Vuoden 1980 ruotsalaiset elokuvat
Suden hetki (elokuva)

Suden hetki (Vargtimmen) on Ingmar Bergmanin ohjaama ja käsikirjoittama elokuva vuodelta 1968. == Juoni == Suden hetki on Personan ohella toinen Bergmanin elokuva, joka kehittyi jo vuonna 1965 aloitetusta käsikirjoituksesta ”Människoätarna”. Elokuva käsittelee monien Bergmanin filmien tapaan taiteilijan roolia, mutta nyt huomattavan intensiivisesti ja epätoivoisesti. Taidemaalari Johan Borg (Max von Sydow) asuu vaimonsa Alman (Liv Ullmann) kanssa ja kärsii erilaisten demonien ilmestymisestä (niitä esittävät mm. Erland Josephson, Georg Rydeberg ja Naima Wifstrand). Elokuvan katsoja ei voi aina olla varma, ovatko hahmot todellisia vai Johan Borgin kuvitelmaa. Personan tavoin Suden hetki muistuttaa usein katsojaa, että kyseessä on elokuva. Alkutekstien aikana kuullaan ohjaaja Bergmanin ohjeita kohtaukseen valmistautuville näyttelijöille. Filmi on rakenteeltaan ikään kuin dokumenttielokuva, jossa tutkitaan tunnetun taidemaalarin katoamista, haastatellaan tämän vaimoa ja siteerataan taiteilijan päiväkirjoja. Kuten usein Bergmanin elokuvissa, vastauksia ei juuri anneta. == Näyttelijät == == Palkinnot ja tunnustukset == *Evangelische Filmgilde 1968 (kuukauden paras) *National Board of Review 1968 Liv Ullmann (paras naisnäyttelijä) *Chaplin- palkinto 1968 Liv Ullmann (rooleista tässä elokuvassa ja elokuvassa Häpeä) == Vastaanotto == Helsingin Sanomien Paula Talaskivi luonnehti Suden hetkeä äärimmäisen vaikuttavaksi ja jännittäväksikin elokuvaksi, kauniiksi ja puhtaaksi kokonaisuudeksi, vaikka osa ohjaajan aivoituksista ja omien demonien kartoituksesta jää katsojalta ymmärtämättä. == Lähteet == Luokka:Ingmar Bergmanin ohjaamat elokuvat Luokka:Ruotsalaiset mustavalkoelokuvat Luokka:Vuoden 1967 ruotsalaiset elokuvat
Jason Priestley

Jason Bradford Priestley (s. 28. elokuuta 1969 North Vancouver, Brittiläinen Kolumbia) on kanadalais-yhdysvaltalainen näyttelijä ja ohjaaja. Hänet tunnetaan parhaiten televisiosarjasta Beverly Hills 90210, jossa hän näytteli Brandon Walshia vuosina 1990–1998. == Aiheesta muualla == * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1969 syntyneet Luokka:Elävät henkilöt
Miravan

Miravan on Joseph Wrightin maalaus vuodelta 1772. Sen koko nimi on Miravan murtaa esi-isiensä haudan auki (). Wright ei jättänyt muistiinpanoja siitä, mihin taulun aihe perustuu, mutta se on liitetty samaan aikaan ilmestyneeseen persialaisten satujen kokoelmaan. Siinä kerrotaan nuoresta aatelismiehestä nimeltä Miravan, joka huomaa esi-isiensä hautakammion kyljessä laatan, jossa kerrotaan kammion sisältävän ”...suuremman aarteen kuin mitä Kroisoksella milloinkaan oli”. Mies murtautuu kammioon, mutta löytää vain luita ja tomua – ja uuden kaiverruksen, jossa varoitellaan tavoittelemasta maallisia voittoja kuten kultaa.Miravan Breaking Open the Tomb of his Ancestors Derby Museum Maalauksen tyyliä on kuvattu tyyliltään uusgotiikaksi yhdessä luurankoa tutkivaa Demokritosta esittävän työn Filosofi lampun valossa kanssa.Joseph Wright of Derby Tate Britain Dramaattista vaikutelmaa lisäävät pirstaleina oleva ovi ja sisään tulviva kuunvalo. Tämän öljyvärimaalauksen koko on 127×101,6 cm ja se sijaitsee nykyisin Derbyn kaupunginmuseossa.Miravan Breaking Open the Tomb of his Ancestors Art Fund == Lähteet == Luokka:Joseph Wrightin maalaukset Luokka:1770-luvun maalaukset
Royal Australian Air Force Memorial

Royal Australian Air Force Memorial on muistomerkki Australian kuninkaallisissa ilmavoimissa () palvelleille. Muistomerkki sijaitsee ANZAC Paradessa Canberrassa Australiassa. Muistomerkki tilattiin RAAF:n 31. maaliskuuta 1921 tapahtuneen perustamisen 50-vuotisjuhlan kunniaksi. Muistomerkin tekivät Robert Boynes ja Inge King. Muistomerkin paljasti Prinssi Philip, Edinburghin herttua 15. maaliskuuta 1973. Kolme mustaa kirjoituksilla varustettua graniittipaatta lisättiin muistomerkkiin vuonna 2002. == Katso myös == * ANZAC-päivä * ANZAC-sotamuistomerkki * Royal Australian Navy Memorial * Rats of Tobruk Memorial == Lähteet == == Aiheesta muualla == * Royal Australian Air Force Memorial Luokka:Canberran rakennukset ja rakennelmat Luokka:Muistomerkit
Natriumtiosulfaatti

Natriumtiosulfaatti eli natriumhyposulfiitti (Na2S2O3) on natrium- ja tiosulfaatti-ionien muodostama epäorgaaninen ioniyhdiste. Ainetta käytetään muun muassa valokuvaus- ja analyyttisenä reagenssina. ==Valmistus ja tyypilliset reaktiot== Natriumtiosulfaattia muodostuu suuria määriä niin kutsuttujen rikkivärien valmistuksen yhteydessä sivutuotteena. Teollisesti sitä voidaan valmistaa myös kuumentamalla natriumsulfiitin ja rikin seosta noin 100 °C lämpötilaan tai natriumsulfidin, rikkidioksidin ja natriumhydroksidin tai natriumkarbonaatin välisellä reaktiolla. :Na2SO3 \+ S → Na2S2O3 :2 Na2S + Na2CO3 \+ 4 SO2 → 3 Na2S2O3 \+ CO2 Muodostunut natriumtiosulfaatti kiteytyy pentahydraattina Na2S2O3·5H2O, josta kidevesi voidaan poistaa varovasti lämmittämällä. Enemmän lämmitettäessä se hajoaa lämpötilasta riippuen natriumsulfaatiksi, natriumsulfidiksi ja rikiksi. Myös happoliuokset hajottavat yhdisteen, jolloin muodostuu rikkiä ja rikkidioksidia Halogeenit hapettavat helposti natriumtiosulfaatin, muun muassa kloori hapettaa sen sulfaatiksi ja jodi natriumtetrationaatiksi. Jälkimmäistä reaktiota käytetään analyyttisessä kemiassa jodometrisissä titrauksissa. :2Na2S2O3 \+ I2 → Na2S4O6 \+ 2 I− ==Käyttö== Tärkein natriumtiosulfaatin käyttökohde on valokuvauksessa kiinnitekemikaalina. Se reagoi valottumatta jääneen hopeahalogenidin, esimerkiksi hopeabromidin kanssa muodostaen liukoisen bistiosulfaattoargentaatti(I) -kompleksi-ionin. Muita käyttökohteita ovat titraukset analyyttisessä kemiassa, kloorin poistaminen valkaistusta sellusta ja jätevesistä, lämmönvarastointilaitteistoissa sekä erilaisissa prosesseissa apuaineena. Yhdistettä voidaan käyttää myös syanidin aiheuttaman myrkytyksen hoidossa. Rodanaasientsyymi katalysoi tiosulfaatti- ja syanidi- ionien välistä reaktiota, jossa muodostuu vähemmän myrkyllinen ja munuaisten kautta elimistöstä poistuva tiosyanaatti-ioni. ==Aiheesta muualla== * ==Lähteet== Luokka:Natriumyhdisteet Luokka:Rikkiyhdisteet Luokka:WHO:n tärkeimmät lääkkeet